Fudbalska reprezentacija Benina
<s>Fudbalska ili nogometna reprezentacija Benina predstavlja Benin na međunarodnim nogometnim natjecanjima.</s><s>Reperzentacija se nalazi pod ingerencijom Beninskog nogometnog saveza (Fédération Béninoise de Football, FEBEFOOT/FBF), koji je član CAF-a i FIFA-e.</s><s>Beninska reprezentacija, kojoj je nadimak Les Écureuils (sh.</s><s>Vjeverice), aktualni naziv nosi od 1975. godine, kada je ime države promijenjeno u Benin; dotad je nastupala kao fudbalska ili nogometna reprezentacija Dahomeja.</s><s>Savez je osnovan 1962. godine te se iste godine odmah pridružio CAF-u i FIFA-i; beninski savez danas djeluje u sklopu Zapadnoafričke nogometne unije (WAFU), dok je prema CAF-u raspoređen u zonu 3, odnosno zonu Zapad B.</s>

<s>Tadašnji Dahomej je svoju prvu utakmicu odigrao još 1959. godine, međutim u tom periodu nikada nisu ostvarili značajan međunarodni plasman.</s><s>Nikada nisu bili na Svjetskom prvenstvu, kao ni na Olimpijskim igrama, dok su na Afričkom kupu nacija nastupili tek četiri puta; najbolji plasman im je 8. mjesto iz 2019. godine, kada su senzacionalno uspjeli doći do četvrtfinala, gdje ih je izbacio Senegal.</s><s>Jedini značajniji uspjeh na nekom međunarodnom turniru bilo im je četvrto mjesto na regionalnom WAFU Kupu nacija, osvojeno 2013. i 2017. godine.</s>

<s>Historija</s>

<s>Tadašnji Dahomej, koji je još uvijek bio pod francuskom upravom, odigrao je svoju prvu međunarodnu utakmicu 8. studenog 1959. godine na domaćem terenu protiv Nigerije, koja je pobijedila 1:0.</s><s>Dvadeset dana kasnije, u Nigeriji je održana uzvratna utakmica u kojoj su domaćini porazili Dahomej s 10:1; to je istovremeno i rekordna najveća pobjeda nigerijske te rekordni najveći poraz dahomejske, odnosno beninske reprezentacije.</s><s>Sam savez formalno je osnovan 1962. godine, kada se i pridružio FIFA-i, a nešto kasnije postao je i član CAF-a.</s>

<s>Ni tadašnji Dahomej, a ni Benin (od 1975. godine), nisu ostvarili nikakav značajniji rezultat sve do 2004. godine, kada se beninska reprezentacija po prvi puta kvalificirala na Afrički kup nacija, te godine održan u Tunisu.</s><s>Benin je izgubio sve tri utakmice u grupi i postigao tek jedan gol, kojim se Moussa Latoundji upisao kao prvi strijelac svoje reprezentacije na Kupu nacija.</s><s>Identična situacija dogodila se i četiri godine kasnije, na Kupu nacija u Gani, gdje je jedini strijelac za Benin bio Razak Omotoyossi.</s>

<s>Početkom 2010. godine, beninski savez i cjelokupni nogomet su upali u veliku krizu zbog internih sukoba u savezu.</s><s>Tadašnji predsjednik saveza, Anjorin Moucharaf, uhapšen je zbog financijskih malverzacija, a u njegovu su obranu stali njegovi kolege Augustin Ahouanvoèbla i Adam Chabi Wahab; njih su dvojica tvrdili kako predsjednik saveza uopće nije ovlašten potpisivati sporne financijske transakcije, zbog čega je hapšenje predsjednika bilo neosnovano i nepravedno.</s><s>Ova kriza dovela je do suspenzije beninskog nogometnog prvenstva.</s><s>U jeku krize, reprezentacija je odigrala relativno uspješne kvalifikacije za FIFA Svjetsko prvenstvo 2010. godine na kojima je, iako nije izborila glavni turnir, osigural nastup na Kupu nacija 2010. godine u Angoli.</s><s>Iako su i tada ispali odmah u grupnoj fazi, uspjeli su remizirati protiv Mozambika i tako osvojiti svoj prvi bod u historiji Kupa nacija.</s>

<s>Sama kriza razriješena je 2012. godine, kada je Vrhovni sud Benina poništio odluke nižih sudova i oslobodio Moucharafa svih optužbi; Moucharafov mandat isticao je u kolovozu 2013. godine, a odluka suda je konačno razriješila sukob i omogućila normalno funkcioniranje saveza nakon dvije godine pravnih borbi.</s><s>U listopadu naredne godine, Beninski nogometni savez dobio je novo sjedište, a Moucharafa je na mjestu predsjednika zamijenio Valère Glèlè.</s><s>Nova kriza zadesila je savez tokom 2016. godine, kada je FIFA suspendirala Benin zbog uplitanja lokalnih sudova u izbore u savezu; to kršenje FIFA-inih pravila dovelo je do toga da je Benin morao predati kvalifikacijsku utakmicu za Afrički kup nacija 2017. godine, međutim suspenzija je skinuta relativno brzo i Benin je nastavio igrati svoje međunarodne utakmice.</s>

<s>Na Kupu nacija 2019. godine, Benin je u prvoj utakmici osvojio bod protiv Gane.</s><s>Po jedan bod osvojili si u u narednim utakmicama protiv Gvineje Bisao i Kameruna te su tako po prvi puta u historiji završili grupnu fazu bez poraza; uz to, ta su im tri boda bila dovoljna da se kao treća najbolja trećeplasirana reprezentacija kvalificiraju za osminu finala prvi put u svojoj historiji.</s><s>U osmini finala igrali su protiv Maroka, kog su senzacionalno prošli nakon izvođenja jedanaesteraca (4:1); u toj je utakmici Maroko u 96. minuti imao jedanaesterac za pobjedu, kog je promašio, a Benin je igrao s igračem manje.</s><s>U povijesnom, četvrtfinalnom ogledu igrali su sa Senegalom, koji je na kraju slavio 1:0.</s><s>Ipak, Benin je na tom turniru osvojio osmo mjesto, što im je bio najbolji plasman na Kupu nacija.</s><s>Uz to, osvojili su čak četiri boda na turniru, što je također bio nacionalni rekord, iako još uvijek nisu bili ostvarili prvu, historijsku pobjedu; sve bodove osvojili su u remijima.</s>

<s>Aktualni kadar</s>

<s>Uspjeh na međunarodnim natjecanjima</s>

<s>FIFA Svjetsko prvenstvo</s>

<s>Afrički kup nacija</s>

<s>{| class="wikitable" style="text-align: center;"
! colspan="9" |Afrički kup nacija
! width="1" rowspan="38" |
! colspan="6" |Kvalifikacije
|-
! width="90" |Godina
! width="95" |Faza
! width="60" |Plasman
! width="20" |
! width="20" |
! width="20" |
! width="20" |
! width="20" |
! width="20" |
! width="20" |
! width="20" |
! width="20" |
! width="20" |
! width="20" |
! width="20" |
|-
|  1957. ||rowspan="4" colspan="8"  ||rowspan="2" colspan="6" 
|-
|  1959.
|-
|  1962. ||rowspan="2" colspan="6" 
|-
|  1963.
|-
|  1965. ||rowspan="3" colspan="8"  || rowspan="3" colspan="6"  
|-
|  1968. 
|-
|  1970.
|-
|  1972. ||colspan="8" {{N/A|Nisu se kvalificirali}} || 2 || 0 || 1 || 1 || 1 || 2
|-
|  1974. ||rowspan="2" colspan="8"  || rowspan="2" colspan="6" 
|-
|  1976.
|-
|  1978. ||colspan="8"  ||colspan="6" 
|-
|  1980. ||colspan="8"  || 2 || 0 || 1 || 1 || 3 || 7
|-
|  1986. || 2 || 0 || 1 || 1 || 2 || 3 
|-
|  1988. ||colspan="8" rowspan="2"  ||colspan="6" rowspan="2" 
|-
|  1990. 
|-
|  1992. ||colspan="8" rowspan="2"  || 8 || 1 || 3 || 4 || 7 || 10
|-
|   2000. || 2 || 1 || 0 || 1 || 2 || 3 
|-
|  2002. || 2 || 1 || 0 || 1 || 4 || 8 
|-
|  2004. || Grupna faza || 16. || 3 || 0 || 0 || 3 || 1 || 8 || 6 || 4 || 1 || 1 || 12 || 4
|-
|  2006. ||colspan="8"  || 6 || 1 || 2 || 3 || 8 || 11
|-
|  2013. || 2 || 0 || 2 || 0 || 1 || 1 
|-
|  2015. || 4 || 3 || 0 || 1 || 5 || 1 
|-
|  2017. || 6 || 3 || 2 || 1 || 12 || 10 
|-
|  2019. || Četvrtfinale || 8. || 5 || 0 || 4 || 1 || 3 || 4 || 6 || 3 || 1 || 2 || 5 || 6
|-
|  2021. ||rowspan="3" colspan="8"  ||rowspan="3" colspan="6" 
|-
|  2023.
|-
|  2025.
|-
|Ukupno||0 naslova|||4/35||14||0||5||9||7||24||94||30||22||42||110||144
|}</s>

<s>Ostala natjecanja</s>

<s>Zapadnoafrički kup nacija</s>

<s>WAFU Kup nacija</s>

<s>Statistike</s>

<s>Igrači s najviše nastupa</s>

<s>Najbolji strijelci</s>

<s>Izbornici 
Ažurirano: 28. lipnja 2019.</s><s>Izbornici u italiku bili su vršitelji dužnosti.''</s>

<s>Reference</s>

<s>Vanjske veze</s>

<s>Football au Bénin
Le miroir du football béninois!</s>

<s>Benin</s>

